Til að skilja sambandið á milli landanna tveggja er lykilatriði að átta sig á stöðu sjíta í Írak . Þar sem helgidóma sjíta er að finna í Írak , til dæmis í Karbala og Najaf , var þó óhjákvæmilegt að þangað bærust margháttuð áhrif frá nágrannaríkinu í austri með klerkum , kaupsýslumönnum og pílagrímum . Ítök Breta og síðar Bandaríkjamanna á svæðinu tryggðu að á tímum kalda stríðsins voru bæði ríkin dyggir bandamenn þessara heimsvelda í baráttunni við heimskommúnismann . Má segja að þeir hafi farið að sæta ofsóknum eftir að Baath-flokkurinn komst til valda árið 1968 . Baath-flokkurinn , sem frá upphafi hafði það nánast að aðalmarkmiði að koma öllum völdum í hendur fámennrar klíku súnníta , sá sér hins vegar þarna leik á borði til að klekkja á sjítum . Klerkabyltingin í Íran árið 1979 var vendipunktur í samskiptum ríkjanna . Saddam taldi ( eflaust með réttu ) að hún gæti leitt til þess að íraskir sjítar myndu rísa upp gegn sér og því yrði hann að bregðast við sem fyrst . Eftir því sem fjaraði undan Írökum fóru þeir að beita óþverrabrögðum í æ ríkari mæli , til dæmis efnavopnaárásum . Auk íranskra hermanna fengu Kúrdar í Írak óspart að kenna á slíkum vopnum . Bandarískar herþotur fljúga yfir brennandi olíulindum sem Írakar kveiktu sjálfir í . Eftir að Bandaríkjamenn og fleiri " staðfastar þjóðir " réðust inn í Írak vorið 2003 og steyptu Saddam Hussein af stóli myndaðist hættulegt valdatómarúm í landinu . Upplausn og átök hafa því öðru fremur einkennt ástandið í Írak frá innrásinni og virðist ekkert lát þar á . Íranar eru engin undantekning frá því enda eiga þeir þar talsverðra hagsmuna að gæta . Stjórnvöld í Teheran hafa í gegnum árin stutt samtök á borð við Dawa-flokkinn og einkum og sér í lagi SCIRI , tvo stærstu flokkana í áðurnefndu bandalagi heittrúaðra sjíta . Fari svo er hins vegar ekki loku fyrir það skotið að Íranar muni bregðast við með einhverjum hætti . Hér skal ekki fullyrt hvort Íranar hyggist raunverulega koma sér upp kjarnavopnum en tæpast hugnast Írökum þær horfur vel . Með það í huga að bandarískt herlið er enn í Írak og verður það í mörg ár til viðbótar er vandséð hvernig þessir nágrannar ætla að halda uppi vingjarnlegum samskiptum ef til átaka kemur á milli Bandaríkjanna og Írans .